b'\n_START_ARTICLE_\nBahaman dollari\n_START_PARAGRAPH_\nBahaman dollari on ollut Karibianmerell\xc3\xa4 sijaitsevan Bahaman rahayksikk\xc3\xb6 vuodesta 1966, jolloin se korvasi punnan. Dollarin koodi on BSD ja lyhenne $ tai vaihtoehtoisesti B$, mill\xc3\xa4 sen erottaa muista dollareista. Dollari jaetaan sataan senttiin. _NEWLINE_Dollarin kurssi  on sidottu Yhdysvaltain dollarin kurssiin siten, ett\xc3\xa4 yhden Bahaman dollarin arvo on sama kuin yhden Yhdysvaltain dollarin.\n_START_SECTION_\nKolikot\n_START_PARAGRAPH_\n1966 tuli k\xc3\xa4ytt\xc3\xb6\xc3\xb6n 1 sentin nikkeli-messinki kolikko, 5, 10 ja 15 sentin kupari-nikkeli kolikot, 25 sentin nikkelikolikko sek\xc3\xa4 50 sentin ja 1 dollarin hopeakolikot. 10 sentin kolikko oli kampasimpukan muotoinen, 15 sentin kolikon ollessa neli\xc3\xb6. Hopeakolikoita ei p\xc3\xa4\xc3\xa4stetty kiertoon en\xc3\xa4\xc3\xa4 vuoden 1966 j\xc3\xa4lkeen. Pronssi korvasi nikkeli-messingin 1 sentin kolikoissa vuonna 1970, messinki pronssin 1974 ja kuparilla p\xc3\xa4\xc3\xa4llystetty sinkki messingin 1985. 1989 kiertoon p\xc3\xa4\xc3\xa4stettiin kupari-nikkeliset 50 sentin ja 1 dollarin kolikot, vaikka ne eiv\xc3\xa4t korvannetkaan samanarvoisia seteleit\xc3\xa4. _NEWLINE_1, 5 ja 25 sentin kolikot ovat samansuuruiset Yhdysvaltain vastaavien kanssa, mutta ne on valmistettu eri metalliseoksista. Bahaman keskuspankki valmistaa yh\xc3\xa4 15 sentin kolikoita, vaikka ne eiv\xc3\xa4t olekaan kovin yleisi\xc3\xa4. _NEWLINE_Kaikissa kolikoissa on nyky\xc3\xa4\xc3\xa4n toisella puolella Bahaman vaakuna ja sanat "Commonwealth of The Bahamas" sek\xc3\xa4 p\xc3\xa4iv\xc3\xa4m\xc3\xa4\xc3\xa4r\xc3\xa4. Kolikoiden toisella puolella on kuvia Bahaman kulttuuriin liittyvist\xc3\xa4 esineist\xc3\xa4 sek\xc3\xa4 kolikon arvo kirjaimin esitettyn\xc3\xa4. 1 sentin kolikossa on merit\xc3\xa4hti, 5 sentin kolikossa Ananas, 10 sentin kolikossa luukala, 15 sentin kolikossa hibiskus ja 25 sentin kolikossa Sluuppi.\n_START_SECTION_\nSetelit\n_START_PARAGRAPH_\n1966 hallitus esitteli seteli arvoiltaan 50 sentti\xc3\xa4, 1$, 3$, 5$, 10$, 20$, 50$ sek\xc3\xa4 100 dollaria._NEWLINE_Setelien valmistus siirtyi Bahaman rahapajalle vuonna 1968,  mik\xc3\xa4 esitteli samanarvoiset setelit._NEWLINE_Vastuu setelien valmistamisesta siirtyi Bahaman keskuspankilla vuonna 1974. Se j\xc3\xa4tti tuotannosta pois 50 sentin sek\xc3\xa4 3 dollarin setelit, esitellen ne kuitenkin uudelleen 1984._NEWLINE_Dollari on k\xc3\xa4ynyt l\xc3\xa4pi lukuisia uudistuksia parinkymmenen viimevuoden aikana, huomattavimpana n\xc3\xa4ist\xc3\xa4 uusi eritt\xc3\xa4in v\xc3\xa4rik\xc3\xa4s ulkoasu mill\xc3\xa4 juhlistettiin Kristoffer Kolumbuksen viidensadan vuoden takaista saapumista Bahamalle._NEWLINE_Seteleit\xc3\xa4 on muutettu my\xc3\xb6s v\xc3\xa4\xc3\xa4rent\xc3\xa4misen vaikeuttamiseksi, ja seteleiden kohdalla pantiin k\xc3\xa4yt\xc3\xa4nt\xc3\xb6\xc3\xb6n ankara valvontaohjelma. Uusin v\xc3\xa4\xc3\xa4rent\xc3\xa4misen vastainen ohjelma on nimelt\xc3\xa4\xc3\xa4n "Counterfeit Resistant Integrated Security Product" eli CRISP. Uusi 10$ seteli julkaistiin 5.8.2005 ja 20$ 6.9.2006. Lokakuussa 2005 joku onnistui laskemaan liikkeelle 10$ setelist\xc3\xa4 numero A161315 tehtyj\xc3\xa4 v\xc3\xa4\xc3\xa4renn\xc3\xb6ksi\xc3\xa4. Viranomaiset varoittivat kauppiaita sek\xc3\xa4 kehottivat tarkkailemaan seteleit\xc3\xa4 miss\xc3\xa4 on puutteellinen tai erikoinen vesileima._NEWLINE_Viime vuosiin saakka kaikissa seteleiss\xc3\xa4 oli kuva Kuningatar Elisabet toisesta, Kansainyhteis\xc3\xb6n johtajasta, mutta nyky\xc3\xa4\xc3\xa4n painettavissa seteleiss\xc3\xa4 on kuvia kuolleista Bahamalaisista poliitikoista. Tosin 10$ seteliin painetaan viel\xc3\xa4kin Elisabetin II kuva.  50 sentin seteliss\xc3\xa4 on kuva Kuningatar Elisabeti II:sta ja toisella puolen kuva sisar Sarahista Nassaun torilla. 1$ seteliss\xc3\xa4 on kuva sirLynden Pindlingst\xc3\xa4 ja toisella puolella kuva Bahaman kuninkaallisista poliisivoimista. 3$ seteli\xc3\xa4 koristavat kuvat nuoresta Elisabet IIsta sek\xc3\xa4 Family Island Regatasta. 5$ ovat Sir Cecil Wallace-Whitfield sek\xc3\xa4 Junkanoo kulkue. 10$ setelist\xc3\xa4 l\xc3\xb6ytyv\xc3\xa4t Elisabet II sek\xc3\xa4 Hope Townin majakka. 20$ seteliss\xc3\xa4 on Sir Milo Butler, 50 $ seteliss\xc3\xa4 Sir Roland Symotte ja 100$ setelist\xc3\xa4 l\xc3\xb6ytyv\xc3\xa4t Elisabet II sek\xc3\xa4 Sinimarliini, Bahaman kansalliskala. T\xc3\xa4st\xc3\xa4 syyst\xc3\xa4 paikalliset kutsuvat usein 100$ seteli\xc3\xa4 "sinimarliiniksi".'